

Parnični postupak

TUŽITELJI: Mlt. E. P., OIB: …,   R., zastupana po majci i z.z. Z. F., OIB: …,   R. , zastupani po punomoćnici S. P. K., odvjetnici iz V .

TUŽENIK: Z. P., OIB: …,   R .

RADI: povećanja uzdržavanja

T U Ž B A

radi povećanja uzdržavanja
__________________________________________________________________________________
1. Općinski sud u Osijeku donio je od dana 24.05.2023. godine rješenje pod poslovnim brojem: R1 Ob-268/2023-3, kojim je odobren Plan o zajedničkoj roditeljskoj skrbi od dana 08.02.2023. godine u odnosu na mlt. dijete E. P., sa Sporazumom o ostvarivanju osobnih odnosa između roditelja i djece i Sporazumom o doprinosu uzdržavanju, a kojom je određeno da tuženik na ime uzdržavanja mlt. dijeta doprinosi mjesečno iznos od 800,00 kn do 30.-tog u mjesecu za tekući mjesec.

Dokaz: -rješenje Općinskog suda u Osijeku, od 24.05.2023.g., poslovni broj: R1 Ob-268/2023-3, sa Planom o zajedničkoj roditeljskoj skrbi, Sporazumom o ostvarivanju osobnih odnosa između roditelja i djece i Sporazumom o uzdržavanju,. s klauzulama pravomoćnosti i ovršnosti.

2. Iznos uzdržavanja određen rješenjem pobliže navedenim pod toč. 1. tužbe nije dostatan za podmirenje osnovnih troškova mlt. tužiteljice.

Navedeni minimalni iznos od po 800,00 kn po mjesečno za uzdržavanje mlt. tužiteljice određen je sporazumno među strankama, ali navedeni iznos uzdržavanja u trenutku postizanja sporazuma među strankama nije ni tada zadovoljavao mjesečne potrebe mlt. djeteta.

Dokaz: -uvid u spis predmeta Općinskog suda u Osijeku, poslovni broj: R1 Ob-268/2023,
-saslušanje stranaka.

3. Mlt. tužiteljica u dobi je od ... godina te je završila treći razred O. š. R.

Majka mlt. tužiteljice je zaposlena te ostvaruje mjesečnu plaću u minimalnom zakonskom iznosu.

Mlt. tužiteljici nisu poznata primanja tuženika, već je poznato da isti ostvaruje prihode radom na „crno“ te da je zdravstveno sposoban doprinositi veći iznos za njeno uzdržavanje.

Novčani iznos uzdržavanja za mlt. dijete određen odlukom Suda iz toč. 1. ove tužbe više nije u skladu s Odlukom o minimalnom novčanim iznosima potrebnim za mjesečno uzdržavanje djeteta kojom je propisano da za dijete u dobi od … godina iznosi … EUR-a.

Tuženik je od dana donošenja odluke iz toč. 1. ove tužbe uplatio samo tri mjesečna anuiteta za uzdržavanja za mlt. dijeta, i to u 2025.g. dva anuiteta i 2026.g. jedan anuitet.
Mlt. tužiteljica nosi dioptrijske leće (cijena: 400,00 EUR) zbog većeg problema s vidom te je promijeni istih nužna 1 – 2 godišnje ovisno o kontrolnim pregledima tijekom godine.

Dokaz: -saslušanje stranaka,
-pribava podataka o stanu na svim računima tuženika od 21.07.2025.g. do dana traženja podataka od strane suda,
-pribava podataka o vlasništvu nekretnina na imenu tuženika,
-pribava podataka o vlasništvu motornih vozila na imenu tuženika..

4. Slijedom svega iznesenog mlt. tužiteljica predlaže naslovnom sudu da donesene slijedeću

PRESUDU

I / Mijenja se rješenje Općinskog suda u Osijeku od dana 24.05.2023. godine. godine, poslovni broj: R1 Ob-268/2023-3 u dijelu kojim je odobren Sporazumom o doprinosu uzdržavanju mlt. djeteta, i to na način da se nalaže se tuženiku Z. P., OIB: …   R., da na ime uzdržavanja za mlt. E. P.  OIB: …,  R., doprinosi iznos od 300,00 EUR mjesečno počevši od dana podnošenja tužbe, pa sve dok za to budu postojali zakonski uvjeti, svakog 15.-tog u mjesecu za tekući mjesec sa pripadajućom zakonskom zateznom kamatom koja teče na svaki dospjeli, a neisplaćeni mjesečni iznos od dana njegovog dospijeća do konačne isplate po stopi koja se određuje uvećanjem kamatne stope na stanje kredita odobrenih za razdoblje dulje od godine dana nefinacijskim trgovačkim društvima izračunate za referentno razdoblje koje prethodi tekućem polugodištu za tri postotna poena, sve u roku od 15 dana

II / Nalaže se tuženiku Z. P., OIB: …,     R. , da naknadi troškove postupka mlt. tužiteljici E. P.   OIB: …,  R. u visini od 400,00 EU sa pripadajućom zakonskom zateznom kamatom od dana donošenja presude do konačne isplate po stopi koja se određuje uvećanjem kamatne stope na stanje kredita odobrenih za razdoblje dulje od godine dana nefinacijskim trgovačkim društvima izračunate za referentno razdoblje koje prethodi tekućem polugodištu za tri postotna poena, sve u roku od 15 dana.

U Valpovu, 20. srpnja 2026. godine. Godine

Mlt. tužiteljica zastupana po majci i z.z., zastupani po punomoćnici: S. P . K. 
